Jun 26,2018
అంకురాల లిస్టింగ్‌కు కొత్త వేదిక: బీఎస్‌ఈ
ముంబయి: అంకుర సంస్థల లిస్టింగ్‌ను ఆకర్షణీయంగా మార్చేందుకు గాను 'బాంబే స్టాక్‌ ఎక్స్జేంజీ' (బీఎస్‌ఈ) స్టార్టప్‌ల కోసం ప్రత్యేక వేదికను అందుబాటులోకి తీసుకురానుంది. వచ్చే నెల 9 నుంచి ఆధికారింకంగా ఈ వేదికను ప్రారంభించాలని బీఎస్‌ఈ నిర్ణయించింది. ఈ ప్లాట్‌ఫామ్‌ పై లిస్టింగ్‌కు గాను అంకుర సంస్థలు కనీసం రూ.1 కోటి కనీస పెయిడప్‌ ఈక్విటీ, కనీసం మూడేండ్లుగా కార్యకలాపాలు సాగిస్తూ ఉండాలన్న నిబంధనను బీఎస్‌ఈ విధించనుంది. ఈ స్టార్ట్‌ప్‌ లిస్టింగ్‌ వేదికపై ఐటీ, ఐటీ ఆధారిత సేవలు, బయోటెక్నాలజీ, లైఫ్‌ సైన్సెస్‌, 3డీ ప్రింటింగ్‌, స్పేస్‌ టెక్నాలజీ, ఈ-కామర్స్‌ రంగ సంస్థలతో పాటు.. హైటెక్‌ రక్షణ, డ్రోన్లు, నానో టెక్నాలజీ, ఆర్టిఫిషియల్‌ ఇంటెలీజెన్సీ, బిగ్‌ డేటా, వర్చువల్‌ రియాల్టీ, ఈ-గేమింగ్‌, రోబోటిక్స్‌, జెనెటిక్‌ ఇంజినీరింగ్‌తో పాటు పలు ఇతర రంగాల అంకుర పరిశ్రమలు కూడా బీఎస్‌ఈ కొత్త వేదిక వెసులుబాటు కల్పించనుంది.
మీ స్నేహితులకు రికమెండ్ చెయ్యండి